Oscar kry borgPistorius Donderdag tydens die derde dag van sy borgaansoek. Foto: Werner Beukes/Sapa Die Paralimpiese atleet Oscar Pistorius is Vrydag op borgtog vrygelaat. Sy vier dae lange borgverhoor het Dinsdag in die Pretoriase landdroshof afgeskop. Barry Roux, Pistorius se regsverteenwoordiger, het die staat se bewering dat Pistorius ‘n vlugrisiko is verwerp. Hy het gesê dit is onmoontlik dat Pistorius ongesiens kan verdwyn en dat sy kunsbene gereelde onderhoud nodig het. Sy borgverhoor is as ŉ skedule 6-misdryf aangehoor. Pistorius se regspan kon uitsonderlike omstandighede bewys dat borg toegestaan moet word. Pistorius word daarvan beskuldig dat hy sy vriendin, die model Reeva Steenkamp, op Valentynsdag in sy spoghuis in die Silver Woods-landgoed, in die ooste van Pretoria, doodgeskiet het. Die staat het in ŉ poging om borg teen te staan, aangevoer dat Pistorius moord met voorbedagte rade gepleeg het. Pistorius het dit egter ontken en gesê Steenkamp se dood was ŉ ongeluk en dat hy gedink het ŉ inbreker is in sy huis. Lees die opvolgberig hier.